ครม.อนุมัติโครงการสนับสนุนต้นทุนการผลิตให้เกษตรกรผู้ปลูกข้าว ปีการผลิต 2562/63 ช่วยเหลือเกษตรกรแบบครบวงจร
ครม.อนุมัติโครงการสนับสนุนต้นทุนการผลิตให้เกษตรกรผู้ปลูกข้าว ปีการผลิต 2562/63 ช่วยเหลือเกษตรกรแบบครบวงจรนางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติเห็นชอบร่างกฎกระทรวงฯของกระทรวงการคลัง เพื่อสนับสนุนการขยายตัวทางเศรษฐกิจในช่วงที่เหลือของปี 2562 โดยจะมีการยกเว้นภาษีเงินได้บุคคลธรรมดาสำหรับเงินลดภาระการผ่อนดาวน์ที่ได้รับจากมาตรการลดภาระการซื้อที่อยู่อาศัย จำนวน 50,000 บาท เป็นเงินได้พึงประเมินที่ได้รับยกเว้นนอกจากนี้ เพื่อบรรเทาภาระค่าครองชีพให้แก่เกษตรกรรายย่อยให้สามารถดำรงชีพได้ในภาวะเศรษฐกิจชะลอตัว กระทรวงการคลังยังได้ขออนุมัติงบประมาณเพิ่มเติมตามโครงการสนับสนุนต้นทุนการผลิตให้เกษตรกรผู้ปลูกข้าว ปีการผลิต 2562/63 โดย ครม. มีมติเห็นชอบงบเพิ่มเติมสำหรับข้าวปลูกที่ให้ครัวเรือนละ 500 บาทต่อไร่ไม่เกิน 20 ไร่ อีกจำนวน 0.26 ล้านครัวเรือน วงเงิน 2,667.35 ล้านบาท รวมทั้งอนุมัติการจ่ายเงินจาก 31 ธันวาคม 2562 เป็น 30 เมษายน 2563 ในส่วนของค่าเก็บเกี่ยวและปรับปรุงคุณภาพข้าว ครม. มีการปรับลดลงเหลือ 26,458.89 ล้านบาท เนื่องจากมีผู้ที่ได้รับความเสียหายจากอุทกภัยและไม่ได้เก็บเกี่ยว ได้รับการชดเชยไปแล้วจำนวนหนึ่ง โดยให้ครัวเรือนละ 500 บาทต่อไร่ไม่เกิน 20 ไร่ ซึ่งเมื่อรวมกับค่าปลูกข้าวเกษตรกรจะได้รวมแล้วไม่เกิน 20,000 บาทต่อครัวเรือน ขณะเดียวกัน ครม.ยังเห็นชอบอนุมัติวงเงินจ่ายขาด 1,500 ล้านบาท ในโครงการสินเชื่อชะลอการขายข้าวเปลือกและอนุมัติวงเงินชดเชยดอกเบี้ยสินเชื่อเพื่อรวบรวมข้าวโดยสถาบันเกษตรกร วงเงิน 562.5 ล้านบาท รวมทั้งยังได้อนุมัติชดเชยดอกเบี้ยจำนวน 510 ล้านบาท ให้กับผู้ประกอบการค้าข้าวในการเก็บสต๊อกข้าว ทั้งนี้เพื่อช่วยเหลือเกษตรกรแบบครบวงจร ตลอดเส้นทางการผลิต